CELEX: 32021R2048
Language: fi
Date: 2021-11-23 00:00:00
Title: Neuvoston asetus (EU) 2021/2048, annettu 23 päivänä marraskuuta 2021, yhteisen tullitariffin autonomisten tullien tilapäisestä suspendoimisesta eräiden teollisuustuotteiden tuonnissa Kanariansaarille

25.11.2021   
               
               
                  FI
               
               
                  Euroopan unionin virallinen lehti
               
               
                  L 420/1
               
            
         NEUVOSTON ASETUS (EU) 2021/2048,
         annettu 23 päivänä marraskuuta 2021,
         yhteisen tullitariffin autonomisten tullien tilapäisestä suspendoimisesta eräiden teollisuustuotteiden tuonnissa Kanariansaarille
         EUROOPAN UNIONIN NEUVOSTO, joka
         ottaa huomioon Euroopan unionin toiminnasta tehdyn sopimuksen ja erityisesti sen 349 artiklan,
         ottaa huomioon Euroopan komission ehdotuksen,
         sen jälkeen kun esitys lainsäätämisjärjestyksessä hyväksyttäväksi säädökseksi on toimitettu kansallisille parlamenteille,
         ottaa huomioon Euroopan parlamentin lausunnon (1),
         ottaa huomioon Euroopan talous- ja sosiaalikomitean lausunnon (2),
         noudattaa erityistä lainsäätämisjärjestystä,
         sekä katsoo seuraavaa:
         
                     (1)
                  
                  
                     Neuvoston asetuksen (EU) N:o 1386/2011 (3) mukaisesti eräiden Kanariansaarille tuotavien kaupalliseen tai teolliseen käyttöön tarkoitettujen tuotantohyödykkeiden tullien suspensio päättyy 31 päivänä joulukuuta 2021.
                  
               
                     (2)
                  
                  
                     Espanjan hallitus pyysi huhtikuussa 2021 useiden tuotteiden yhteisen tullitariffin autonomisten tullien suspension jatkamista perussopimuksen 349 artiklan mukaisesti. Asetuksella (EU) N:o 1386/2011 käyttöön otetut toimenpiteet vaikuttivat myönteisesti Kanariansaarten talouden kehitykseen, erityisesti teollisuudessa ja rakennusalalla, ja vähensivät siten kyseisten saarten syrjäisestä sijainnista, saaristoluonteesta ja pienestä koosta johtuvien taloudellisten ja kaupallisten haittojen vakavia vaikutuksia.
                  
               
                     (3)
                  
                  
                     Kanariansaarten talouteen vaikuttavat edelleen kielteisesti saarten markkinoiden pieni koko, niiden hajanaisuus ja Manner-Euroopasta katsottuna syrjäinen sijainti, erityisen korkea työttömyys ja korkeammat tuotanto- ja jakelukustannukset kuin Manner-Euroopassa toimivilla talouden toimijoilla. Vaikka Kanariansaarten työttömyysaste parani jonkin verran vuoteen 2019 mennessä, työttömyys kasvoi 20,5 prosentista vuonna 2019 22,6 prosenttiin vuonna 2020, mikä ylitti reilusti vuoden 2020 keskimääräisen työttömyysasteen (15,5 prosenttia Espanjassa ja 7,1 prosenttia jäsenmaissa yleisesti) (Eurostat, 2021).
                  
               
                     (4)
                  
                  
                     Lisäksi covid-19-pandemia pysäytti matkailutoiminnan Kanariansaarilla, minkä seurauksena BKT:n arvioidaan supistuneen noin 20 prosenttia vuonna 2020. Tämän ohella rakennus- ja teollisuustoiminta supistui arviolta 13 prosenttia vuoteen 2019 verrattuna.
                  
               
                     (5)
                  
                  
                     Siksi on aiheellista jatkaa yhteisen tullitariffin tullien suspendoimista tiettyjen asetuksen (EU) N:o 1386/2011 liitteissä I ja II lueteltujen tavaroiden osalta, jotta voidaan varmistaa asetuksen (EU) N:o 1386/2011 myönteisten vaikutusten kestävyys, edistää talouden monipuolistamista, varmistaa jatkuva kasvu ja työpaikkojen luominen teollisuudessa ja rakentamisessa, tehostaa innovointia, vähentää paikallistalouden riippuvuutta palvelualasta ja täydentää muita toimenpiteitä, joilla pyritään vakauttamaan Kanariansaarten taloudellista ja sosiaalista ympäristöä.
                  
               
                     (6)
                  
                  
                     Espanjan hallitus pyysi asetuksen (EU) N:o 1386/2011 kattamien tuoteluokkien lisäksi yhteisen tullitariffin tullien suspendoimista seitsemältä uudelta tuoteluokalta, jotka kuuluvat CN-koodeihin 3903 19, 5603 94, 5604 10, 7326 90, 7607 20, 8441 40 ja 8479 90. Kyseinen pyyntö olisi hyväksyttävä, sillä kyseiset suspensiot, joihin sisältyy teollisiin tarkoituksiin käytettäviä koneita ja raaka-aineita koskevia suspensioita, vahvistaisivat Kanariansaarten taloutta.
                  
               
                     (7)
                  
                  
                     Jotta varmistetaan, että ainoastaan Kanariansaarten alueella sijaitsevat talouden toimijat voivat hyötyä näistä tariffitoimenpiteistä, suspensioiden ehdoksi olisi asetettava tuotteiden tietty käyttötarkoitus Euroopan parlamentin ja neuvoston asetuksen (EU) N:o 952/2013 (4) ja komission täytäntöönpanoasetuksen (EU) 2015/2447 (5) mukaisesti.
                  
               
                     (8)
                  
                  
                     Siinä tapauksessa, että kauppa vääristyy ja jotta voidaan varmistaa tämän asetuksen yhdenmukainen täytäntöönpano, komissiolle olisi siirrettävä täytäntöönpanovaltaa, jotta se voi poistaa suspension väliaikaisesti. Tätä valtaa olisi käytettävä Euroopan parlamentin ja neuvoston asetuksen (EU) N:o 182/2011 (6) mukaisesti.
                  
               
                     (9)
                  
                  
                     Jotta voidaan varmistaa jatkuvuus asetuksen (EU) N:o 1386/2011 säännösten voimassaolon päätyttyä, tässä asetuksessa säädettyjä toimenpiteitä on aiheellista soveltaa 1 päivän tammikuuta 2022 ja 31 päivän joulukuuta 2031 välisenä aikana,
                  
               ON HYVÄKSYNYT TÄMÄN ASETUKSEN:
         
            1 artikla
            Suspendoidaan kokonaan 1 päivän tammikuuta 2022 ja 31 päivän joulukuuta 2031 väliseksi ajaksi asetuksen (EU) N:o 952/2013 56 artiklan 2 kohdan c alakohdassa tarkoitetut Kanariansaarille suuntautuvassa tuonnissa kannettavat yhteisön tullitariffin tullit kaupalliseen tai teolliseen käyttöön tarkoitetuilta tämän asetuksen liitteessä I lueteltuihin CN-koodeihin tällä hetkellä kuuluvilta tuotantohyödykkeiltä.
            Kanariansaarille sijoittautuneiden talouden toimijoiden on käytettävä kyseisiä tuotantohyödykkeitä asetuksen (EU) N:o 952/2013 ja asetuksen (EU) 2015/2447 asiaankuuluvien säännösten mukaisesti vähintään 24 kuukauden ajan sen jälkeen, kun ne on luovutettu vapaaseen liikkeeseen.
         
         
            2 artikla
            Suspendoidaan kokonaan 1 päivän tammikuuta 2022 ja 31 päivän joulukuuta 2031 väliseksi ajaksi asetuksen (EU) N:o 952/2013 56 artiklan 2 kohdan c alakohdassa tarkoitetut Kanariansaarille suuntautuvassa tuonnissa kannettavat yhteisön tullitariffin tullit tämän asetuksen liitteessä II lueteltuihin CN-koodeihin tällä hetkellä kuuluvilta raaka-aineilta, osilta ja komponenteilta, jotka käytetään teolliseen jalostukseen tai ylläpitoon Kanariansaarilla.
         
         
            3 artikla
            Edellä 1 ja 2 artiklassa tarkoitettuihin tullisuspensioihin sovelletaan asetuksen (EU) N:o 952/2013 254 artiklan mukaista tietyn käyttötarkoituksen tullivalvontaa.
         
         
            4 artikla
            
               1.   Jos komissiolla on syytä epäillä, että mikä tahansa tässä asetuksessa säädetty suspensio on johtanut jonkin tietyn tuotteen kaupan vääristymiseen, siirretään komissiolle valta antaa täytäntöönpanosäädöksiä, joilla kyseistä tuotetta koskeva suspensio peruutetaan väliaikaisesti enintään 12 kuukaudeksi. Tällaiset täytäntöönpanosäädökset hyväksytään 5 artiklan 2 kohdassa tarkoitettua tarkastelumenettelyä noudattaen.
               Tuontitullien kantaminen sellaisten tuotteiden osalta, joita koskeva suspensio on väliaikaisesti poistettu, varmistetaan vakuudella, ja näiden tuotteiden vapaaseen liikkeeseen Kanariansaarilla luovuttamisen edellytyksenä on tällaisen vakuuden antaminen.
            
            
               2.   Jos neuvosto päättää perussopimuksessa määrätyn menettelyn mukaisesti 1 kohdassa tarkoitetun 12 kuukauden ajanjakson kuluessa, että suspensio poistetaan lopullisesti, vakuudella varmistetut tullit kannetaan lopullisesti.
            
            
               3.   Jollei neuvosto ole hyväksynyt päätöstä, jonka mukaan suspensio olisi poistettava lopullisesti 2 kohdassa tarkoitetun 12 kuukauden ajanjakson kuluessa, vakuutena olevat määrät vapautetaan.
            
         
         
            5 artikla
            
               1.   Komissiota avustaa asetuksen (EU) N:o 952/2013 285 artiklan 1 kohdalla perustettu tullikoodeksikomitea.
            
            
               2.   Kun viitataan tähän kohtaan, sovelletaan asetuksen (EU) N:o 182/2011 5 artiklaa.
            
         
         
            6 artikla
            Tämä asetus tulee voimaan kolmantena päivänä sen jälkeen, kun se on julkaistu Euroopan unionin virallisessa lehdessä.
            Sitä sovelletaan 1 päivästä tammikuuta 2022.
         
         
            Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
            Tehty Brysselissä 23 päivänä marraskuuta 2021.
            
               
                  Neuvoston puolesta
               
               
                  Puheenjohtaja
               
               G. DOVŽAN
            
         
         
            (1)  Lausunto annettu 5. lokakuuta 2021 (ei vielä julkaistu virallisessa lehdessä).
         
            (2)  Lausunto annettu 20. lokakuuta 2021 (ei vielä julkaistu virallisessa lehdessä).
         
            (3)  Neuvoston asetus (EU) N:o 1386/2011, annettu 19 päivänä joulukuuta 2011, yhteisen tullitariffin autonomisten tullien tilapäisestä suspendoimisesta eräiden teollisuustuotteiden tuonnissa Kanariansaarille (EUVL L 345, 29.12.2011, s. 1).
         
            (4)  Euroopan parlamentin ja neuvoston asetus (EU) N:o 952/2013, annettu 9 päivänä lokakuuta 2013, unionin tullikoodeksista (EUVL L 269, 10.10.2013, s. 1).
         
            (5)  Komission täytäntöönpanoasetus (EU) 2015/2447, annettu 24 päivänä marraskuuta 2015, unionin tullikoodeksista annetun Euroopan parlamentin ja neuvoston asetuksen (EU) N:o 952/2013 tiettyjen säännösten täytäntöönpanoa koskevista yksityiskohtaisista säännöistä (EUVL L 343, 29.12.2015, s. 558).
         
            (6)  Euroopan parlamentin ja neuvoston asetus (EU) N:o 182/2011, annettu 16 päivänä helmikuuta 2011, yleisistä säännöistä ja periaatteista, joiden mukaisesti jäsenvaltiot valvovat komission täytäntöönpanovallan käyttöä (EUVL L 55, 28.2.2011, s. 13).
      
      
         
            LIITE I
            Kaupalliseen tai teolliseen käyttöön tarkoitetut tuotantohyödykkeet, jotka luokitellaan tällä hetkellä seuraaviin CN-koodeihin (1):
            
                        4011 20 
                     
                     
                        8418 61 00 
                     
                     
                        8519 20 
                     
                     
                        9006 30 00 
                     
                  
                        4011 30 00 
                     
                     
                        8418 69 00 
                     
                     
                        8701 
                     
                     
                        9006 53 
                     
                  
                        4011 70 00 
                     
                     
                        8418 91 00 
                     
                     
                        8702 
                     
                     
                        9006 59 
                     
                  
                        4011 80 00 
                     
                     
                        8418 99 
                     
                     
                        8704 21 
                     
                     
                        9007 10 00 
                     
                  
                        4011 90 00 
                     
                     
                        8427 
                     
                     
                        8704 22 
                     
                     
                        9007 20 00 
                     
                  
                        5608 
                     
                     
                        8431 20 00 
                     
                     
                        8704 23 
                     
                     
                        9008 50 00 
                     
                  
                        6403 40 00 
                     
                     
                        8441 40 00 
                     
                     
                        8704 31 
                     
                     
                        9010 10 00 
                     
                  
                        6403 51 05 
                     
                     
                        8450 11 90 
                     
                     
                        8704 32 
                     
                     
                        9011 20 90 
                     
                  
                        6403 59 05 
                     
                     
                        8450 12 00 
                     
                     
                        8704 41 
                     
                     
                        9030 33 20 
                     
                  
                        6403 91 05 
                     
                     
                        8450 19 00 
                     
                     
                        8704 42 
                     
                     
                        9106 
                     
                  
                        6403 99 05 
                     
                     
                        8450 20 00 
                     
                     
                        8704 43 
                     
                     
                        9107 00 00 
                     
                  
                        8415 
                     
                     
                        8450 90 00 
                     
                     
                        8704 51 
                     
                     
                        9207 
                     
                  
                        8418 30 80 
                     
                     
                        8472 30 00 
                     
                     
                        8704 52 
                     
                     
                        9506 91 90 
                     
                  
                        8418 40 80 
                     
                     
                        8479 90 
                     
                     
                        8704 60 
                     
                     
                        9507 10 00 
                     
                  
                        8418 50 
                     
                     
                        8501 
                     
                     
                        8704 90 00 
                     
                     
                        9507 20 90 
                     
                  
                         
                     
                     
                         
                     
                     
                        8705 
                     
                     
                        9507 30 00 
                     
                  
               (1)  Sellaisina kuin ne ovat määriteltyinä tariffi- ja tilastonimikkeistöstä ja yhteisestä tullitariffista annetun neuvoston asetuksen (ETY) N:o 2658/87 liitteen I muuttamisesta 12 päivänä lokakuuta 2021 annetussa komission täytäntöönpanoasetuksessa (EU) 2021/1832 (EUVL L 385, 29.10.2021, s. 1).
         
      
      
         
            LIITE II
            Maataloustarkoitukseen taikka teolliseen jalostukseen tai ylläpitoon käytettävät raaka-aineet, osat ja komponentit, jotka luokitellaan tällä hetkellä seuraaviin CN-koodeihin (1):
            
                        3901 
                     
                     
                        5208 
                     
                     
                        5507 00 00 
                     
                     
                        7601 
                     
                  
                        3902 10 00 
                     
                     
                        5209 
                     
                     
                        5508 10 10 
                     
                     
                        7607 20 
                     
                  
                        3903 11 00 
                     
                     
                        5210 
                     
                     
                        5508 20 10 
                     
                     
                        8529 90 
                     
                  
                        3903 19 00 
                     
                     
                        5212 
                     
                     
                        5509 
                     
                     
                        8706 00 
                     
                  
                        3904 10 00 
                     
                     
                        5401 10 12 
                     
                     
                        5510 
                     
                     
                        8707 
                     
                  
                        3906 10 00 
                     
                     
                        5401 10 14 
                     
                     
                        5512 
                     
                     
                        8708 
                     
                  
                        4407 21 
                     
                     
                        5401 20 10 
                     
                     
                        5513 
                     
                     
                        8714 
                     
                  
                        4407 22 
                     
                     
                        5402 
                     
                     
                        5514 
                     
                     
                        9002 90 00 
                     
                  
                        4407 23 
                     
                     
                        5403 
                     
                     
                        5515 
                     
                     
                        9006 91 00 
                     
                  
                        4407 25 
                     
                     
                        5404 11 00 
                     
                     
                        5516 
                     
                     
                        9007 91 00 
                     
                  
                        4407 26 
                     
                     
                        5404 90 
                     
                     
                        5603 94 
                     
                     
                        9007 92 00 
                     
                  
                        4407 29 
                     
                     
                        5407 
                     
                     
                        5604 10 00 
                     
                     
                        9008 90 00 
                     
                  
                        4407 99 40 
                     
                     
                        5408 
                     
                     
                        6001 
                     
                     
                        9010 90 80 
                     
                  
                        4410 
                     
                     
                        5501 
                     
                     
                        6002 
                     
                     
                        9104 00 00 
                     
                  
                        4412 
                     
                     
                        5502 
                     
                     
                        6217 90 
                     
                     
                        9108 
                     
                  
                        5108 
                     
                     
                        5503 
                     
                     
                        6305 
                     
                     
                        9109 
                     
                  
                        5110 00 00 
                     
                     
                        5504 
                     
                     
                        6309 00 00 
                     
                     
                        9110 
                     
                  
                        5111 
                     
                     
                        5505 
                     
                     
                        6406 
                     
                     
                        9111 
                     
                  
                        5112 
                     
                     
                        5506 
                     
                     
                        7326 90 
                     
                     
                        9112 
                     
                  
                        5205 
                     
                     
                         
                     
                     
                         
                     
                     
                        9114 
                     
                  
               (1)  Sellaisina kuin ne ovat määriteltyinä tariffi- ja tilastonimikkeistöstä ja yhteisestä tullitariffista annetun neuvoston asetuksen (ETY) N:o 2658/87 liitteen I muuttamisesta 12 päivänä lokakuuta 2021 annetussa komission täytäntöönpanoasetuksessa (EU) 2021/1832 (EUVL L 385, 29.10.2021, s. 1).